જામનગર જિલ્લાના પૂર્વ સાંસદ અને ખંભાળીયાના કોંગ્રેસના ધારાસભ્ય વિક્રમ માડમ અને તેમના ટેકેદારો કોંગ્રેસથી નારાજ છે તે સ્વીકાર્ય વાત છે. પરંતુ તા.૧૬ ના રોજ આવી રહેલ કોંગ્રેસ અધ્યક્ષ રાહુલ ગાંધી સાથેની મુલાકાત સુધી કશું જ નહિંની વાત કરી ચુકેલા વિક્રમ માડમે પોતાના ફેસબુક પેઇજ ઉપર તા.૧૬ જુલાઇના રોજ યોજાનાર ઓરી અને રૂબેલા રસીકરણ અભિયાનમાં ભાગ લેવા માટેની અપિલ કરતા પુન: વિક્રમ માડમની નારાજગી અને રાજય સરકારની યોજનાનું સમર્થન વાળો વિવાદ ઉપડયો છે.